armvectores/hy_wikipedia_2023 huggingface dataset:
Օդրա (համակարգիչ)

Օդրա (համակարգիչ), Լեհաստանի Վրոցլավ քաղաքում համակարգիչների արտադրության հոսքագիծ։
Արտադրությունը մեկնարկել է 1959-1960 թվականներին։ 1001, 1002, 1003, 1013, 1103, 1204 մոդելները լեհական նախնական կառուցվածքն էին։ 1304 և 1305 մոդելները ծրագրային պայմանավորվածության համաձայն ICL-ի (International Computers Limited) 1905 և 1906-ի ֆունկցիոնալ գործընկերներն էին։ Վերջին մոդելը 1325-ն էր՝ հիմնված ICL-ից երկու մոդելների վրա։
Անունը գալիս է Օդրա գետից, որը հոսում է Վրոցլավ քաղաքի միջով։
Համակարգիչները կառուցվել են Elwro արտադրական գործարանում, որը փակվել է 1989 թվականին։
ODRA-1002-ը ընդունակ է մեկ վայրկյանում ընդամենը 100-400 գործողություններ կատարել։
1962 թվականին Elwro-ի աշխատակից Վիտալդ Պոդգորսկուն հաջողվեց համակարգչային խաղ ստեղծել ODRA-1003 նախատիպի վրա, դա Նիմ խաղի տարբերակի հարմարեցումն էր, ինչպես պատկերված էր Անցյալ տարի Մարիենբադում ֆիլմում։ Համակարգիչը կարող էր խաղալ կատարյալ խաղ և երաշխավորել հաղթանակը։ Խաղը երբեք չի տարածվել Elwro ընկերությունից դուրս, սակայն նրա տարբերակները հայտնվել են այլ վայրերում։ Դա թերևս պատմության մեջ առաջին լեհական համակարգչային խաղն էր։
ODRA-1204- ի կողմից օգտագործվող գործարկման համակարգը կոչվում էր SODA: Այն նախատեսված էր փոքր համակարգչի վրա աշխատելու առանց մագնիսական պահեստավորման և կարող է իրականացնել միաժամանակ բեռնում և ծրագրերի իրականացում։
ODRA 1204 համակարգիչը Լենինգրադի թիմի կողմից օգտագործվել է 1976 թվականին ALGOL 68 կոմպիլյատորի կատարելագործման համար։ ODRA 1204 -ը սինթետիկ վերլուծության է ենթարկվել, կոդի առաջացումը գործարկվում է IBM System/360 համակարգում։


== XXI դարում պահպանված համակարգիչներ ==
XXI դարի սկզբին գրեթե բոլոր համակարգիչները անջատվել էին կամ մասնատվել կամ տեղափոխվել թանգարաններ։ Սակայն որոշները շարունակել են իրենց աշխատանքը։ Ներկայումս գոյություն ունի Odra (KONSOLA 5.0) տերմինալի էմուլյատոր, որը վերստեղծում է համակարգչի աշխատանքը։

2003 թվականի հուլիսի 18-ին, 29 տարվա անխափան գործողությունից հետո, անջատվել է Odra համակարգիչը, որն օգտագործվել էր Վրոցլավի Hutmen ընկերության կողմից բաշխման համար։
2010 և 2012 թվականներին Mera Elzab Zabrze ձեռնարկությունում շահագործումից հանվեցին Odra 1305  համակարգիչները։ Նմանատիպ ցուցանմուշներից մեկը գտնվում է Կատովիցեի Համակարգիչների և ինֆորմատիկայի պատմության թանգարանում։
Մինչև 2006 թվականի ամառը Odra 1305 համակարգիչն օգտագործվել է Ostroda -ի երկաթուղային կայարանում PKP ընկերության կողմից՝ մինչև անջատվելը։
Մինչև 2010 թվականի ապրիլի 30-ը Վրոցլավ Բրոխուվ երկաթուղային կայարանում օգտագործվել է ևս մեկ Odra 1305 համակարգիչ։ Տեղական ժամանակով ժամը 22:00-ին համակարգիչը վերջնականապես անջատվել է և փոխարինվել ժամանակակից համակարգչով։
Odra 1305- -ի ևս մեկ օրինակ օգտագործվել է Լուբլին Թաթարներ երկաթուղային կայարանում, այն անջատել է 2010 թվականի մայիսի 1-ին։


== Գրականություն ==
Bronisław Obirek "Maszyny analityczne organizacja zmechanizowanego obrachunku" Wydawnictwo Naukowo Techniczne, Warszawa 1970թ ։


== Տես նաև ==
Խորհրդայի համակարգչային համակարգերի ցանկ


== Ծանոթագրություններ ==
Արհեստական սերմնավորման կայան

Արհեստական սերմնավորման կայան , կազմակերպվում է գյուղատնտեսական կենդանիների արհեստական սերմնավորման համար։
Արհեստական սերմնավորման կայանը լինում է՝

պետական,
միջկոլտնտեսային,
հիմնական
և օժանդակ։Պետական արհեստական սերմնավորման կայանի աշխատանքները մեծ մասամբ զուգակցվում են տոհմային գործի հետ։ Հիմնական կայաններում արտադրող արուներից սերմնահեղուկ է վերցվում, մշակվում և տեղափոխվում տնտեսություններում գործող օժանդակ կայանները՝ կենդանիներին բեղմնավորելու համար։
Հայաստանում առաջին կայանը ստեղծվել է 1932 թվականին։ 1972 թվականին երկրում գործում էին տոհմային գործի և արհեստական սերմնավորման 8 և միայն սերմնավորման պետական 6 կայան։ Հիմնական կայանները տեղեկայված են եղե; Բերդում և Հրազդանում, իսկ օժանդակ կայաններ՝ գրեթե բոլոր տնտեսություններում։
Պատրանք

Անվան այլ կիրառումների համար տե՛ս՝ Պատրանք (այլ կիրառումներ)Պատրանք, արտաքին աշխարհի առարկանների և երևույթների աղճատված արտացոլման տեսակներից մեկը։
Պատրանքները հալյուցինացիաներից (զգայապատրանքներից, զգայախաբկանքներից) տարբերվում են նրանով, որ այս դեպքում ընկալվող օբյեկտները իսկապես կան և գտնվում են մարդու առջև։ Պատրանքները ամենից առաջ լինում են ընկալման գործընթացներում։


== Ընդհանուր նկարագիր ==
Պատրանքները հոգեկան այն պատկերներն են, որոնք առաջ են գալիս որոշակի առարկաներ ընկալելիս և դրանց պատկերների աղճատումներն են։ Պատրանքային պատկերները տեղորոշվում են անձից դուրս, շատ ցայտուն են և մարդիկ առանց հատուկ բացատրությունների և զննումների չեն կարողանում գիտակցել, իրենց ունեցած հոգեկան պատկերը իրականության ճիշտ արտացոլումը չէ։ (Օրինակ, գիշերը ճանապարհ գնալիս հեռվից հազիվ նշմարվող ծառը կարող է մարդ թվալ)։


== Տեսակները ==
տեսողական
լսողական
հոտառական
ճանաչման
հիշողության
դատողության
Որոշ պատրանքներ, օրինակ միրաժը, պայմանավորված են ֆիզիկական պատճառներով, մյուսները, օրինակ տեսողական պատրանքների խումբը, ֆիզիոլոգիական և հոգեբանական պատճառներով, որոնք կապված են անալիզատորների կառուցվածքի և աշխատանքի յուրահատկությունների հետ։


== Տես նաև ==
Հալյուցինացիա
Ընկալում


== Աղբյուրներ ==
Նալչաջյան Ա. Ա. (1984 թ.)։ Հոգեբանական բառարան (Լույս ed.)։ Երևան։ էջ 240 էջ 
Նալչաջյան Ա․ Ա․ (1991)։ Ընդհանուր հոգեբանության հիմունքներ («Լույս» ed.)։ Երևան։ էջ 512  ISBN 5-545-00785-7
Սկրադին

Սկրադին (իտալերեն՝ Scardona; հին հունարեն՝ Σκάρδων),  
փոքր քաղաք Սիբենիկ-Քնինում` Խորվաթիայում` Կրկա գետի մոտ։ Ալն Ազգային պարկի մուտքի մոտ է` Շիբենիկից
17 կմ, իսկ Սփլիտից` 100 կմ հեռավորության վրա, ունի 3825 բնակիչ։
Ազգային պարկում կան ժամանցային խաղեր, ջրվեժներ, որոնցից ամենամեծը Սկրադինի անունով կոչվում է Սկրադինսկի բուկ։


== Պատմություն ==
Եղել է Լիբուրնական քաղաք` Սկարդոն անունով (հին հունարեն՝ Σκάρδων)։
Ավելի ուշ դարձել է հռոմեական քաղաք (Սկարդոնա` Հռոմում), որպես շրջանի վարչական և ռազմական կենտրոն։ Այն ավերվել է միգրացիայի ժամանակաշրջանի ընթացքում և 9-րդ դարում բնակեցվել է սլավոններով։
Սկրադինը 10-րդ դարում (որպես Սկրադին Ջուպանիջա) Խորվաթիայի զարգացող քաղաքներից մեկն էր։


=== Սկրադինը Սուբիչների կառավարման շրջանում ===
13-րդ դարի վերջին և 14-րդ դարի սկզբին Սկրադինը ծաղկում էր որպես Շուբիչ ընտանիքի  (Պողոս 1-ին և Մլադեն 2-րդ)
մայրաքաղաք։
Շուբիչների կողմից կառուցված Թուրինի ամրոցը (կառուցված է բլրի վրա) նայում է Սկրադինի նավահանգիստին։
Շուբիչները կառուցել են մի բնակավայր-ամրոց` ազատ քաղաք, որը դարձել է նաև կոմունա։ Այն ունեցել է իր սեփական կանոնադրությունը և կառավարումը</ref>։
Շուբիչներն էլ ավելի են հարստացրել քաղաքը` կառուցելով մի քանի հարուստ վանքեր, որոնցում ապրում էին դոմինիկյանները, ֆրանցիսկյանները և քրիստոնեական այլ միաբանություններ


=== Օսմանյան նվաճում և անկում ===

1522-1684 թվականների ընթացքում այն ղեկավարվում էր Օսմանյան կայսրության կողմից, իսկ մինչև 1794 թվականը՝ 
Վենետիկի հանրապետության կողմից։
1683-թվականինի հոկտեմբերին Վենետիկյան Դալմաթիայի բնակչությունը, հիմնականում Ռավնի քոթարի Ուսկոկս քաղաքը, զենք է վերցնում և օսմանյան սահմանամերձ շրջանների ռեյահի (ստորին դասի) հետ միասին ոտքի կանգնում՝ վերցնելով Սկրադինը, Կարինը, Վրանան, Բենկովակը և Օբրովաչը
։
Հետագայում այն գրավվում է Նապոլեոնի կողմից և դառնում նախ Ֆրանսիայի, ապա` Ավստրո-Հունգարիայի կայսրության մաս։
Ժամանակի ընթացքում քաղաքը որպես կենտրոն կորցնում է  իր նշանակությունը (տեղափոխվում է Շիբենիկ), և այդպես Սկրադինի թեմը լքվում է 1828 թվականին
:


== Ծանոթագրություններ ==


== Արտաքին հղումներ ==
http://www.skradin.hr/ Սկրադին. պաշտոնական կայք
https://www.youtube.com/watch?v=gn7EQPUtOFQ
https://www.youtube.com/watch?v=IghOBKee_j4
Զելյոնի Կուտ (այլ կիրառումներ)

Զելյոնի Կուտ, կարող է վերաբերել՝

Զելյոնի Կուտ - գյուղ, Ուկրաինայի Դոնեցկի մարզի Վելիկոնովոսյոլկովսկի շրջանում
Զելյոնի Կուտ - գյուղ, Ուկրաինայի Պոլտավայի մարզի Միրգորոդի շրջանում
Աստերոիդների ցանկ (94801-94900)

Աստերոիդների ցանկ (94701-94800)  • Աստերոիդների ցանկ  • Աստերոիդների ցանկ (94901-95000)
 Աստերոիդների ցանկ (94701-94800)  • Աստերոիդների ցանկ  • Աստերոիդների ցանկ (94901-95000)


== Աղբյուր ==
«Discovery Circumstances: Numbered Minor Planets (90001)-(95000)»։ www.minorplanetcenter.net
Սոֆիևկա (քաղաքատիպ ավան, Դնեպրոպետրովսկի մարզ, Ուկրաինա)

Անվան այլ կիրառումների համար տե՛ս՝ ՍոֆիևկաՍոֆիևկա (ուկրաիներեն՝ Софіївка), քաղաքատիպ ավան Ուկրաինայի Դնեպրոպետրովսկի մարզի Սոֆիևսկի շրջանում։ Հիմնադրվել է 1793 թվականին։
2001 թվականի տվյալներով Սոֆիևկա քաղաքատիպ ավանում բնակվում էր 8 243 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Պանդուխտ Հարոյան

Պանդուխտ Սեդրակի Հարոյան (1920, Սարալանջ, Հայաստան - անհայտ), հայ մանկավարժ։ Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։ ԽՄԿԿ անդամ (1943):


== Կենսագրություն ==
Պանդուխտ Հարոյանը ծնվել է 1920 թվականին, Արթիկի շրջանի Սարալանջ գյուղում։ 1937 թվականին ավարտել է Հառիճի միջնակարգ դպրոցը, աշխատանքի է անցել Ապարանի շրջանի դպրոցներում։ 1941 թվականին Պանդուխտը Երևանի հեռակա մանկավարժական ինստիտուտի 3-րդ կուրսը չավարտած զորակոչվել է կարմիր բանակ։
Զինվորական ծառայությունն սկսել է 408-րդ Հայկական դիվիզիայի սակրավորների գումարտակում։ 1942 թվականի սեպտեմբերին դիվիզիան թշնամու դեմ մարտի մեջ է մտել Տուապսեից հյուսիս-արևելք։ Ակտիվ մասնակցություն է ունեցել Գելենջիկ-Նովոռոսիյսկ ուղղությամբ մղվող մարտերին։ Ռազմի դաշտում ընդունվել է կոմունիստական կուսակցության շարքերը։ 7-րդ բրիգադի կազմում կռվել է Հյուսիսային Կովկասում։ Նրանց զորամասի ուղին անցել է Կրասնոդար, Ռոստով, Խարկով ուղղությամբ։ Հարոյանը սակրավորների գումարտակում մասնակցել է Դնեպրի հերոսական անցմանը և Կիևի ազատագրմանը։ Մարտերից մեկում վիրավորվել է, ապաքինվելուց հետո վերադարձել ռազմաճակատ, զորամասի հետ շարժվել են դեպի Ժիտոմիր։ Պանդուխտը 254-րդ դիվիզիայի կազմում մասնակցել է Մոլդավիայի ազատագրմանը, Քիշինև-Յասսիի շրջանում գերմանական զորամասերի շրջապատմանը և ջախջախմանը, մարտերով անցել է Ռումինիան, հասել Բուլղարիայի սահմանը։ Ռազմաճակատում վիրավորվել է և 1945 թվականի փետրվարին զորացրվել է բանակից։
Զորացրվելուց հետո Հարոյանը մանկավարժական աշխատանք է կատարել Արթիկի շրջանի դպրոցներում։ Հայրենի գյուղի դպրոցում եղել է դաստիարակչական աշխատանքների կազմակերպիչ։ Մարտական ծառայությունների համար Հարոյանը պարգևատրվել է Կարմիր աստղի շքանշանի։


== Պարգևներ ==
Կարմիր աստղի շքանշան


== Ծանոթագրություններ ==
Պերշոտրավնևկա (գյուղ, Դոմանյովկայի շրջան)

Պերշոտրավնևկա (ուկրաիներեն՝ Першотравнівка), գյուղ Ուկրաինայի Նիկոլաևի մարզի Դոմանյովկայի շրջանում։ Հիմնադրվել է 1946 թվականին։
2001 թվականի տվյալներով Պերշոտրավնևկա գյուղում բնակվում էր 54 մարդ։ Բնակավայրը զբաղեցնում է 0,241 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մասիմո Մորատտի

Մասիմո Մորատտի (մայիսի 16, 1945(1945-05-16), Բոսկո Կիեզանուովա, Վերոնա, Վենետո, Իտալիա), համարվում է իտալական ամենախոշոր գործարարներից մեկը, հայտնի է որպես ֆուտբոլային մեծ երկրպագու, խոշոր գործարար նաև ֆուտբոլային բնագավառում։ Իտալական Ինտեր Միլան ակումբի սեփականատերն է։
Ալբերտ Սելադես

Ալբերտ Սելադես (իսպ․՝ Albert Celades López, սեպտեմբերի 29, 1975(1975-09-29)[…], Բարսելոնա, Իսպանիա), իսպանացի ֆուտբոլիստ, կիսապաշտպան։ Այն եզակի ֆուտբոլիստերից մեկը, որը հանդես է եկել և՛ Բարսելոնայում, և՛ «Ռեալ Մադրիդում»։ Ազգային հավաքականի կազմում մասնակցել է 4 հանդիպման։


== Ակումբային կարիերա ==
Ալբերտ Սելադեսը «Բարսելոնայի» ակադեմիայի սան է։ Կատալոյան ակումբի կազմում իր դեբյուտը նա նշել է 1995/96 մրցաշրջանում։
1997/98 մրցաշրջանում նա մասնակցել է առաջնության 36 հանդիպման և ճանաչվել տարվա լավագույն երիտասարդ ֆուտբոլիստ։
1999 թվականին նա տեղափոխվել է «Սելտա»։
2000 թվականի նա տեղափոխվել է մադրիդյան «Ռեալ»։ Թիմի կազմում չդառնալով հիմնակա կազմի խաղացող 2003/04 մրցաշրջանը վարձավճարով անցկացրել է «Բորդոյի» կազմում։
«Ռեալ Մադրիդից» հետո նա 3 մրցաշրջան անցկացրել է «Ռեալ Սարագոսայի» կազմում, որի ընթացքում մասնակցել է 71 հանդիպման։
2010 թվականին նա տեղափոխվել է «Կիտչի», որտեղ անցկացրել է մեկ մրցաշրջան։ Դրաից հետո նա ավարտել է կարիերան։


== Միջազգայի կարիերա ==
Սելադես Իսպանիայի ազգային հավաքականի կազմում իր դեբյուտ նշել է 1998 թվականի հունիսի 3-ին՝ Հյուսիսաին Իռլադիայի դեմ խաղում(4։1)։
Արդյունքում նա հավաքականի կազմում մասնակցել է 4 հանդիպման։


== Ձեռքբերումներ ==


=== Ակումբային ===
Իսպանիայի չեմպիոն - 1998, 1999, 2001, 2003
Իսպանիայի գավաթակիր - 1997, 1998
Իսպանիայի սուպերգավաթակիր - 2001, 2003
ՈՒԵՖԱ սուպերգավաթակիր - 1997, 2002


=== Աձնական ===
Իսպանիայի տարվա լավագույն երիտասարդ ֆուտբոլիստ - 1998


== Ծանոթագրություններ ==


== Արտաքին հղումներ ==
Պրոֆիլը national-football-teams.com կայքում
Պրոֆիլը bdfutbol.com կայքու
Պրոֆիլը worldfootball.net կայքում
Պրոֆիլը transfermarkt.com կայքում
Bernard

Բեռնարդ, գարեջրի առևտրային ապրանքանիշ, արտադրվում է չեխական Վիսոչինա երկրամասի Հումպոլոց քաղաքի մասնավոր գարեջուր արտադրող ընկերության կողմից։ Առևտրային ապրանքանիշն անվանվել է հիմնադիրներից մեկի՝ Ստանիսլավ Բեռնարդի ազգանունով։


== Պատմություն ==
Ապրանքանիշի պատմությունը սկսվել է 1991 թվականին, երբ երեք չեխ գործարար վերագործարկել են Գումպոլեցի գարեջրի գործարանի արտադրությունը, որը հիմնադրվել էր դեռևս XVI դարում։ «Բեռնարդ» գործարանային ապրանքանիշի գարեջուրը  երկրում շատ արագ մեծ թվով երկրպագուներ գտավ, որն անհրաժեշտություն է առաջացրել ընդլայնել արտադրությունը։ Այդպիսի ընդլայնման համար ֆինանսական ապահովման նպատակով 2000 թվականին ընկերությունը վերակազմակերպվել է բաժնետիրական ընկերության, իսկ 2001 թվականին տեղի է ունեցել ռազմավարական ներդրում․ դա եղել է բելգիական գարեջուր արտադրող Duvel Moortgat ընկերությունը։ Բելգիական ներդրումները ներկայումս կազմում են բաժնետիրական ընկերության կանոնադրական կապիտալի կեսը։ Նեդրումների շնորհիվ ընկերությունն ուժեղացրել է իր դիրքերը գարեջրի ներքին շուկայում, ինչպես նաև սկսել է ակտիվորեն արտահանել իր արտադրանքը։ Ներկայումս ТМ «Bernard» գարեջուրը վաճառվում է այնպիսի երկրներում, ինչպիսիք են Սլովենյան, Ռուսաստանը, Շվեդիան, Մեծ Բրիտանիան, Դանիան, Ավստրալիան, Ուկրաինան, Հունաստանը, Գերմանիան, Ֆինլանդիան, Լեհաստանը, Վրաստանը և ԱՄՆ։


== Տեսականի ==
Այսօր ТМ «Bernard» ունի մի շարք տեսակներ, որոնց մի մասը ավանդական պիլզներ տեսակին է պատկանում, մյուսներն արտադրվում են լրացուցիչ բաղադրիչների հավելումներով և այլ տեխնոլոգիական գործընթացներով։

Světlé — խտություն․ 10,0 %, թնդություն․ 3,8 %։
Světlý ležák 11 ° — խտություն․ 11,0 %, թնդություն․ 4,5 %։
Světlý ležák 12 ° — խտություն․ 12,0 %, թնդություն․ 4,7 %։
Sváteční ležák — խտություն․ 12,0 %, թնդություն․ 5,0 %. Շուկայում է  2005 թվականից։
Speciální černé pivo 13 ° — խտություն․ 13,0 %, թնդություն․ 5,1 %. Մուգ։
Jantarový ležák — խտություն․ 11,0 %, թնդություն․ 4,5 %։ Կիսամուգ։
OX — խտություն․ 14,0 %, թնդություն․ 5,8 %. Թունդ։Բացի դրանից արտադրվում է ոչ ալկոհոլային (ալկոհոլի պարունակությունը մինչև 0,5 %) գարեջուր «Bernard s čistou hlavou» ապրանքանիշով, որն այսօր ներկայանում է գարեջրի երեք տեսակներով․ գարեջուր Free (բաց), Jantar (կիսամուգ) և Švestka (սալորագույն)։


== Արտաքին հղումներ ==
Էքսկուրսիա ժամանակակից գարեջրի արտադրամաս Չեխիայում։ Ֆոտոռեպորտաժ
Պաշտոնական կայք ТМ «Bernard» (անգլ.), (չեխ.), (գերմ.), (շվեդ.)


== Ծանոթագրություններ ==
Նավաբեկությունից առաջացած իրավունք

Նավաբեկությունից առաջացած իրավունք, առափնյա իրավունք, սովորութային իրավունք, ըստ որի նավաբեկության հետևանքով ափ նետված կամ մերձափնյա որոշակի հատվածում հայտնաբերված ողջ գույքը համարվում էր տվյալ առափնյա տերիտորիայի գերիշխանի սեփականությունը։ Առաջացել և կիրառվել է Ասիայում և Եվրոպայում։ Հին դարերից սկսած, նավաբեկության հետևանքով ձեռք բերված գույքը դիտվել է որպես եկամուտների օրինական աղբյուր։ Ձգտելով մեծացնել «ծովի նվերները»՝ գերիշխանները հաճախ կազմակերպում էին արհեստական նավաբեկություն։ Նավաբեկությունից առաջացած իրավունք հիմնավորելու նպատակով երբեմն նույնացրել են անժառանգ, «տիրազուրկ գույք» և նավաբեկության հետևանքով ձեռք բերված «գույք» հասկացությունները կամ համարել, որ այն ամենը, ինչ հայտնաբերված է տվյալ տերիտորիայում, պատկանում է այդ տերիտորիայի սեփականատիրոջը։ Փորձեր են արվել նաև նավաբեկությունից առաջացած իրավունք օգտագործել որպես պատիժ։ Որքանով նավաբեկությունից առաջացած իրավունքը մեծ վնաս էր հասցնում ծովագնացությանն ու ծովային առևտրին, ժողովուրդների ու պետությունների բնականոն հարաբերություններին, դրա սահմանափակման, ապա նաև արգելման համար։
Ժուրավլինցի

Ժուրավլինցի (ուկրաիներեն՝ Журавлинці), գյուղ Ուկրաինայի Խմելնիցկիի մարզի Գորոդոկի շրջանում։
2001 թվականի տվյալներով Ժուրավլինցի գյուղում բնակվում էր 156 մարդ։ Բնակավայրը զբաղեցնում է 0,094 կմ² տարածք։ Բնակչության խտությունը կազմում էր 1659,57 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արթուր Շնիցլեր

Արթուր Շնիցլեր (մայիսի 15, 1862(1862-05-15)[…], Վիեննա, Ավստրիական կայսրություն - հոկտեմբերի 21, 1931(1931-10-21)[…], Վիեննա, Առաջին Ավստրիական Հանրապետություն), ավստրիացի գրող։ Ավարտել է Վիեննայի համալսարանի բժշկական ֆակուլտետը (1885)։ Սկզբնական շրջանի լավագույն գործերում զարգացրել է քննադատական ռեալիզմի ավանդույթները։


== Ստեղծագործություններ ==
«Որսը» (1896) դրամա
«Լեյտենանտ Դուստլը» (1901) պատմվածք այս երկու ստեղծագործություններում քննադատել է ավստրիացի սպաների «բարոյազրկությունն ու կաստայական սնապարծությունը»։
«Կանաչ կակադու», 1899
«Պարացելս», 1899
«Իմաստունի կինը», 1898
«Դիմակներ և հրաշքներ», 1912, պատմվածքների ժողովածուներ
«Կազանովայի վերադարձը», 1918, վիպակ աչքի է ընկնում նրբացած փսիխոլոգիզմով և ինտիմ կյանքի նկատմամբ մեծ հետաքրքրությամբ։
«Թերեզա», 1928, վիպակՆկատելի է Զ․ Ֆրեյդի ազդեցությունը Շնիցլերի վրա։ Ուշ շրջանի գործերում այդ միտումն ուժեղացել է։ 1912 թվականին Մոսկվայում Ա․ Իսահակյանի, Վ․ Տերյանի և Պ․ Մակինցյանի թարգմանությամբ լույս է տեսել Շնիցլերի «Երկերի ժողովածու»-ն։ Եղել են նաև այլ հայկական թարգմանություններ։


== Ծանոթագրություններ ==


== Արտաքին հղումներ ==
Ամերիկա
Հույն պարուհին
Twin Shadow

Ջորջ Լյուիս կրտսեր (George Lewis Jr, մարտի 30, 1983(1983-03-30), Դոմինիկյան Հանրապետություն), ամերիկացի երաժիշտ, որը հանդես է գալիս Twin Shadow կեղծանունով։


== Կենսագրություն ==
Լյուիսը ծնվել է Դոմինիկյան Հանրապետությունում և մեծացել Ֆլորիդայում։ Նա սկսել է զբաղվել երաժշտությամբ 14 տարեկանում, նվագել է մի քանի խմբերում, որոնց թվում եղել է նաև փանկ ռոք խումբ։ Մոտ 2000 թվականին նա տեղափոխվել է Բոստոն և հիմնել MadMan Films խումբը Ջոզեֆ Չամպինիի (հարվածային) հետ Hooray for Earth-ից և Զակ Լոնգոյի (բաս)՝ Before Lazer-ից։ MadMan Films ինքնուրույն թողարկել է երկու գրառում։ Լյուիսը մի քանի տարի անցկացրել է Եվրոպայում, եղել Բեռլինում և երեք ամիս աշխատել Ստոկհոլմում՝ ձայնագրելով Velvet Underground երգերի քավեր տարբերակները թատերական խմբի համար։
2006 թվականին Լյուիսը տեղափոխվել է Բրուքլին և վերցրել Twin Shadow կեղծանունը։ Նրա Forget դեբյուտային ալբոմը, որը թողարկվել է 2010 թվականին, թողարկել է Քրիս Թեյլորը՝ Grizzly Bear խմբի բաս-կիթառահարը։ Աշխատանքը դրական է գնահատվել երաժշտական քննադատների կողմից, որոնք այն բնութագրել են որպես «որքան սովորական, նույնքան էլ ոչ սովորական» («Աֆիշա») և որպես «խոր նուրբ աշխատանքի օրինակ, որը հաճույքով լսում ես ամեն անգամ» (Fuzz)։ 2010 թվականի հոկտեմբերին Twin Shadow-ի անունը հայտարարվել էր Rolling Stone ամսագրի կայքում որպես շաբաթվա կատարող։
Twin Shadow-ը ելույթ է ունեցել Կոաչելլայի փառատոնում 2011 թվականի ապրիլին, Sasquatch Music Festival-ում և San Miguel Primavera Sound-ում նույն տարվա մայիսին, իսկ հաջորդ ամիս Pitchfork Music Festival-ում և Bonnaroo Music and Arts Festival-ում։ Նա մի քանի անգամ նվագել է Florence and the Machine-ի խմբում 2011 թվականի ամերիկյան շրջագայության ժամանակ։
2012 թվականի մարտին 4AD լեյբլի կայքում զետեղված էր Փիթեր Գեբրիելի «Here Comes the Flood» երգի քավեր-տարբերակը Twin Shadow-ի կատարմամբ։ Մայիսի սկզբին ներկայացվել է «Five Seconds» երգը Confess կատարողի երկրորդ ալբոմից, որը թողարկվել է 2012 թվականի հուլիսին։
Twin Shadow«Old Love/New Love», «Forget» և «Shooting holes» երգերը ընտրվել են Rockstar Games Inc.-ի կողմից որպես սաունդթրեք GTA V տեսախաղերի համար։ Դրանք հնչում են «The Mirror Park» ռադիոկայանում։


== Սկավառակագրություն ==
Forget (2010)
Confess (2012)
Eclipse (2015)
Caer (2018)


== Ծանոթագրություններ ==
Անտեկերա (քաղաք)

Անտեկերա (իսպ.՝ Antequera), քաղաք և համայնք Իսպանիայում, մտնում է Մալագա նահանգի մեջ, Անդալուսիա ինքնավար մարզի կազմում է։
Քաղաքապետարանը գտնվում է Անտեկերա համայնքի կազմում։ Զբաղեցնում է 814 կմ2 տարածք։ Բնակչությունը 45 234 մարդ (2010 թվականի տվյալներով)։ Հեռավորությունը մարզի վարչական կենտրոնից 45 կմ է։


== Պատկերասրահ ==

		
		
		


== Արտաքին հղումներ ==
Պաշտոնական կայք
Բակաբեյրա

Բակաբեյրա (պորտ.՝ Bacabeira), համայնք Բրազիլիայում՝ Մարանիան նահանգի կազմում։ Մունիցիպալիտետ Մարանիան նահանգի արևմտյան մարզում։ Մտնում է Ռոզարիուի գավառի կազմի մեջ։ Բնակչությունը կազմում է 11 395 մարդ՝ 2006 թվականի տվյալներով։ Գրավում է 615,761 կմ2 տարածք։ Բնակչության խտությունը՝ 18,5 մարդ/կմ²։


== Պատմություն ==
Քաղաքը հիմնադրվել է 1994 թվականի նոյեմբերի 10-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 52.239.077,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 4.752,46 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,602 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Բակաբեյրաի մասին(չաշխատող հղում)
Լա Ռոշ սյուր Յոն

Լա Ռոշ սյուր Յոն (ֆր.՝ La Roche-sur-Yon, արտասանություն: . բառացի թարգմանած՝ նշանակում է «ժայռ Յոնի ափին»), քաղաք Ֆրանսիայի արևմտյան մասում՝ Պեյ դը լա Լուար (Լուարի երկիր) երկրամասում, որի կազմի մեջ մտնող Վանդեա դեպարտամենտի, ինչպես նաև իր անունով կոչված շրջանի ու կանտոնի վարչական կենտրոնն է։ Ընկած է Յոն գետի զույգ ափերին, Նանտից մոտավորապես 70 կիլոմետր դեպի հարավ, Պուատիեից 165 կիլոմետր դեպի արևելք։ Զբաղեցնում է 87,52 քառակուսի կիլոմետր տարածք։ Բնակչության թվաքանակը 2019 թվականի տվյալներով եղել է 55 147: Ունի երկաթուղային կայարան, որն սպասարկում է Նանտ-Սենտ և Տուր-Լը Սաբլ դ’Օլոն երկաթգծերին։ Քաղաքի հարավային մասով անցնում է А87 ավտոմայրուղին։ 
Լա Ռոշ սյուր Յոնի բնակիչներին անվանում են Yonnais:


== Պատմություն ==
Քաղաքն իր ներկա տեսքով պարտական է Նապոլեոն Բոնապարտին, ում 1804 թվականի մայիսի 25-ի հրամանագրի համաձայն փոքրիկ ավանից վերափոխվել է, կառուցվել հնգանկյան տեսք ունեցող հատուկ պլանով, ստացել Նապոլեոնվիլ անվանումը, դարձել Վանդեա դեպարտամենտի պրեֆեկտուրա։ Նապոլեոնվիլը նախատեսված է եղել 15,000 բնակչի համար։
Քաղաքի անվանումը բազմիցս փոփոխվել է (19-րդ դարում տեղի ունեցած քաղաքական փոփոխություններին զուգընթաց). հաջորդաբար կրել է Լա Ռոշ սյուր Յոն, Նապոլեոնվիլ, Բուրբոն-Վանդեա, Նապոլեոն-Վանդեա անվանումները։ Իր սկզբնական անվանումը վերստացել է 1870 թվականին։


== Ժողովրդագրություն ==
Ներքոբերյալ աղյուսակում հաշվի է առնված այն հանգամանքը, որ 1964 թվականին Լա Ռոշ սյուր Յոնի համայնքի կազմի մեջ են մտցվել նաև Լը Բուրգ սու լա Ռոշ սյուր Յոն և Սենտ Անդրե դ'Օռնեյ համայնքները։


== Կլիմա ==
Լա Ռոշ սյուր Յոնին բնորոշ է օվկիանոսային կլիման (Köppen climate classification-ի դասակարգմամբ՝ Cfb): Տարեկան միջին ջերմաստիճանը՝ 12,4 C: Տեղումների տարեկան միջին քանակությունը՝ 885,5 մմ, ընդ որում ամենաանձրևառատ ամիսը նոյեմբերն է։ Տարվա առավել տաք ամիսը օգոստոսն է (ամսական միջին ջերմաստիճանը՝ 19,5 C), ամենասառն ամիսը՝ հունվարը (ամսական միջին ջերմաստիճանը՝ 6,1 C):


== Պատկերասրահ ==

		
		
		
		
		
		
		
		
		
		
		
		
		
		
		
		
		
		


== Քույր քաղաքներ ==
Լա Ռոշ սյուր Յոնի քույր քաղաքներն են՝

 Գերմանիա, Գումերսբախ
 Հյուսիսային Իռլանդիա, Քոլրեյն
 Կանադա, Դրամոնդվիլ
 Իսպանիա, Կասերես, 1982 թվականից
 Ալժիր, Տիզի Ուզու, 1989 թվականից
 Գերմանիա, Բուրգ բայ Մագդեբուրգ, 2005 թվականից
 Հյուսիսային Իռլանդիա, Բրումհեջ, 2021 թվականից


== Ծանոթագրություններ ==


== Գրականություն ==
Le Patrimoine des Communes de la Vendée. Flohic Editions, Band 2, Paris 2001, ISBN 2-84234-118-X, S. 861–895.


== Արտաքին հղումներ ==
Քաղաքի պաշտոնական կայքէջը (Ֆրանսերեն)
INSEE
Նիկիտա Կրիվոշեին

Նիկիտա Կրիվոշեին (հուլիսի 6, 1934(1934-07-06), Փարիզ, Ֆրանսիայի երրորդ հանրապետություն), ռուս թարգմանիչ և գրող, հասարակական և քաղաքական գործիչ` ռուսական արտագաղթի։ Արժանացել է Սուրբ Դանիել III աստիճանի շքանշանի։


== Կենսագրություն ==
1946 թվականին Կրիվոշեինների ընտանիքը ռուս իշխան գաղթականների առաջին ալիքի ժամանակ ընդունեց խորհրդային քաղաքացիությունը, 1947 թվականին հայրենադարձ եղան ԽՍՀՄ և ուղարկվեցին Ուլյանովսկ։
Նիկիտա Կրիվոշեինն աշխատել է Ուլյանովսկի գործարանում, ավարտել է կոլերիտ դպրոցը։ Ավարտել է նաև Մոսկվայի օտար լեզուների ինստիտուտը։
1957 թվականի oգոստոսին ձերբակալվել է ՊԱԿ-ում տպված "Լը Մոնդ" թերթում խորհրդային զորքերի Հունգարիա ներխուժման մասին չգրանցված հոդվածը տպագրելու համար։ Դատապարտվել է ՌՍՖՍՀի քրեական օրենսգրքի 58 հոդվածով։
Ազատ արձակվելուց հետո 1960-1970 տարիներին աշխատել է որպես գրող և թարգմանիչ։ Աշխատել է "Նոր ժամանակ" ամսագրում։ Գրանցված է եղել Կալուգայի մարզում՝ Մալոյարոսլավեցում։
1971 թվականին վերադարձել է Ֆրանսիա։
Որպես թարգմանիչ աշխատել է ՅՈՒՆԵՍԿՕ-ի, ՄԱԿ-ի, Եվրոպայի Խորհրդարանում։ Զբաղվում է ռուս գեղարվեստական գրականությունը ֆրանսերեն թարգմանելով։ Հանդես է եկել նաև "Ազատություն" ռադիոկայանում։ Մասնակցել է արքեպիսկոպոս Վասիլիի (Կրիվոշեին) հոգևոր ժառանգության հրապարակային վերապատրաստմանը։ Մեկը հիմնական կերպարների վավերագրական ֆիլմի արտագաղթի մասին "Չենք հայհոյում վտարումը" (1997 թվական, հեղինակներ ' Վ. Կոստիկով, Մ. Դեմուրով, Վ. Էպշտեյն)։
Ապրում է Ֆրանսիայում


== Ընտանիք ==
Հայրական կողմի պապը - Ալեքսանդր Կրիվոշեյին, Ռուսաստանի Հարավի գեներալ
Մայրական կողմի պապը - Ալեքսեյ Պավլովիչ (1867-1938): Նրան անվանում էին "ռուսական Ֆորդ": Ավարտել է Մոսկվայի ռազմական կորպուսը, ապա 1890 թվականին Սանկտ-Պետերբուրգի լեռնային ինստիտուտը ։ Մասնագիտությամբ՝ Լեռնային ինժեներ է։ Թաղված է Փարիզում։
Հայրը - Իգոր Կրիվոշեին - ինժեներ, մասնակից երկրորդ համաշխարհային պատերազմի։ 1944 թվականին ձերբակալվել է։ Ազատ է արձակվել միության կողմից։ Երկրորդ համաշխարհային պատերազմի ավարտից հետո ակտիվորեն զբաղվում է հասարակական գործունեությամբ, ընդունել է խորհրդային քաղաքացիություն, 1945-1947 թվականներին եղել է ռուս կամավորներ համագործակցության նախագահ, պարտիզան՝ Դիմադրության մասնակիցների։ 1947 թվականի նոյեմբերի 25-ին կալանավորվել և արտաքսվել է Ֆրանսիա, որից հետո հաստատվել է ԽՍՀՄ-ում։ Մի շարք խորհրդային հրապարակումների հեղինակ է։ Մահացել է 1985 թվականին։
Մայրը - Նինա Կրիվոշեին (ի ծնե  Մերշեսկայա 1895-1981): Ծնվել է Եկատերինբուրգում. խոշոր  բանկիր և գործարարի ընտանիքում։ 1948 թվականին վերադարձել է ԽՍՀՄ։ 1974 թվականին նորից տեղափոխվել է Փարիզ, որտեղ գրել է իր հուշերից։ Մահացել է 1981 թվականին՝ Փարիզում։
Կինը - Քսենյա Կրիվոշեին։ Ծնվել է 1945 թվականին Լենինգրադում օպերային երգչի և արվեստագետի ընտանիքում։ Մասնագիտությամբ մանկական գրքերի պատկերազարդող և նկարիչ է։ Ամուսնանալով Նիկիտա Կրիվոշեինի հետ 1980 թվականին մեկնում է Փարիզ, որտեղ շարունակում է իր գործունեությունը որպես հրապարակախոս, նկարիչ։
Որդին - Իվան Կրիվոշեին, ծնվել է 1976 թվականին Փարիզում։


== Ծանոթագրություններ ==


== Արտաքին հղումներ ==
Հատված ֆիլմից
Վացլավ Վորովսկի

Վացլավ Վացլավովիչ Վորովսկի (ռուս.՝ Вацлав Вацлавович Воровский, լեհ.՝ Wacław Worowski, գրական և կուսակցական ծածկանունները՝ Պ․ Օռլովսկի, Շվարց, ժոզեֆինա Ֆավն, հոկտեմբերի 15 (27), 1871, Մոսկվա, Ռուսական կայսրություն - մայիսի 10, 1923(1923-05-10), Լոզան, Շվեյցարիա), ռուս բոլշևիկ, մարքսիստ հեղափոխական, գրականագետ, հրապարակախոս և խորհրդային դիվանագետ։ 
1891-1897 թվականներին սովորել է Մոսկվայի բարձրագույն տեխնոլոգիական ուսումնարանում, մասնակցել ուսանողական շարժմանը։ 1894 թվականին դարձել է Մոսկվայի բանվորների միության անդամ։ 1902 թվականին աշխատակցել է լենինյան «Իսկրա»-ին, եղել դրա շրջիկ գործակալը։ 1904 թվականին եղել է Օդեսայում ՌՍԴԲԿ ԿԿ Հարավային բյուրոյի կազմակերպիչներից։ Մասնակցել է կուսակցության III (1905 թվական) և IV (1906 թվական) համագումարներին։ Եղել է բոլշևիկների ներկայացուցիչը Լեհաստանի թագավորության և Լիտվայի ս-դ-ի V համագումարում (1906 թվական)։ 
Հհասարակական-հեղափոխական աշխատանքի Էական մասը կազմել է գրական գործունեությունը բոլշևիկյան «Վպերյոդ» («Вперёд»), «Պրոլետարիյ» («Пролетарий»), «Պրավդա» («Правда») և այլ թերթերում ու ամսագրերում։ Գեորգի Պլեխանովի, Անատոլի Լունաչարսկու հետ Վորովսկին Ռուսաստանում մարքսիստական գեղարվեստական քննադատության հիմնադիրներից է, հանդես է եկել որպես մարքսիզմի պրոպագանդիստ։ 1917 թվականի Փետրվարյան հեղափոխությունից հետո գլխավորել է Ստոկհոլմում գտնվող ՌՍԴԲ(բ)կ ԿԿ արտասահմանյան ներկայացուցչությունը։ 1917 թվականից ստանձնել է Խորհրդային Միության դեսպանի պաշտոնը Սկանդինավյան երկրներում (Շվեդիա, Դանիա, Նորվեգիա)։ 1921 թվականից՝ լիազոր ներկայացուցիչ Իտալիայում։ Եղել է խորհրդային պատվիրակության գլխավոր քարտուղարը Ջենովայի (1922 թվական), Լոզանի (1922-1923 թվականներին) միջազգային կոնֆերանսներում։ Լոզանում սպանվել է սպիտակգվարդիականների կողմից։
Թաղված է Մոսկվայում, Կարմիր հրապարակում։ 1961 թվականին ԽՍՀՄ-ում սահմանվեց Վորովսկու անվան մրցանակ միջազգային ժուռնալիստիկայի գծով՝ տարվա լավագույն աշխատանքի համար։


== Ծանոթագրություններ ==
Ղարադաղլա հայկական

Ղարադաղլա հայկական, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1908 թվականին գյուղն ունեցել է 149 հայ բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Տնջրի

Տնջրին 2039 տարեկան հսկա չինարի ծառ է Արցախի Վարանդա գավառի Սխտորաշեն գյուղի հանդամասում։ Խորհրդային Միության շրջանում այս ծառին անձնագիր է շնորհվել՝ որպես ԽՍՀՄ տարածքում գտնվող ամենատարեց և ամենաբարձր ծառի։ Չինարին ունի 44մ² մակերեսով փչակ, որտեղ կարող է տեղավորվել հարյուրից ավելի մարդ։ Հսկա ծառի սաղարթի ստվերը կազմում է ավելի քան 1400 մ²։ Տնջրու բնի շրջագիծը հիմքում 27մ է, իսկ բարձրությունը 54 մետրից ավելի, մոտ 18 հարկանի շենքի բարձրությամբ։ Սխտորաշենի չինարին իր արտասովոր չափերով գերազանցում է Էգեյան ծովի Կոս կղզու ծառերին։ Ինչպես նաև Աշխաբադի մոտ գտնվող Փիրուզե կիրճի ծառերին։ Արցախցիների համար Տնջրին դարձել է ուխտատեղի։ Ծառի տակից բխում է հորդառատ ու սառնորակ մի աղբյուր, որը դարեր շարունակ սնել է հսկա չինարուն, ինչպես նաև հագեցրել հունձ ու կալ անող շինականի ծարավը, ջրաղացի քարը շարժել։

		
		
		
		
		


== Ծանոթագրություններ ==


== Աղբյուրներ ==
Շահեն Մկրտչյան, Լեռնային Ղարաբաղի պատմաճարտարապետական հուշարձանները, «Հայաստան» հրատարակչություն, Երևան, 1985, էջ 173-174։
Ավետիք Հակոբյան

Ավետիք Հակոբյան (հունվարի 1, 1944(1944-01-01), Երևան, Հայկական ԽՍՀ, ԽՍՀՄ - սեպտեմբերի 6, 2018(2018-09-06), հայտնի է նաև «Հավետ» անունով), հայ նկարիչ։ Հայաստանի նկարիչների միության անդամ (1974):


== Կենսագրություն ==
Ավետիք Հակոբյանը ծնվել է 1944 թվականին Երևանում։ Ավարտել է Երևանի գեղարվեստա-թատերական ինստիտուտը։ Դասավանդում է Երևանի Խաչատուր Աբովյանի անվան պետական մանկավարժական համալսարանում, պրոֆեսոր է։ 1964 թվականից մասնակցել է հանրապետական և միջազգային ցուցահանդեսների։
Միջազգային ցուցահանդեսների է մասնակցել Ֆրանսիայում, Դանիայում, Բուլղարիայում, Գերմանիայում, Բալթյան երկրներում և այլուր։ Աշխատանքները գտնվում են Հայաստանի տարբեր թանգարաններում, Մոսկվայի պետական թանգարանում, մասնավոր հավաքածուներում։


== Ստեղծագործություններ ==
«Ինքնադիմանկար», 1970, 2007
«Երանություն», 1983
«Բնանկար», 1989
«Սարի թաղ», 1994
«Իրիկնադեմ», 1995
«Ուշ ամառ», 1997
«Բաց պատուհաններ», 1997
«Մինաս…», 1997
«Երկրաշարժ», 1998
«Նատյուրմորտ», 2007
«Սպասում», 2007
«Բնորդուհի» , 2007
«Անավարտ երաժշտություն», 2011
«Միայնակը» (2012
«Մայրիկ» (2012
«Վահան Տերյան», 2012
«Աստղիկ», 2012
«Կոմպոզիցիա», 2013


== Մրցանակներ ==
Արծաթե մեդալ, 1965
ԽՍՀՄ նկարիչների միության և մշակույթի նախարարության 1-ին մրցանակ, 1976


== Ծանոթագրություններ ==
Էմիլ Լահուդ

Էմիլ Ջամիլ Լահուդ (հունվարի 12, 1936(1936-01-12), Baabdat, Մաթնի շրջան, Լեռնային Լիբանան, Լիբանան), լիբանանցի պետական և ռազմական գործիչ, Լիբանանի 11-րդ նախագահը (1998-2007)։


== Վաղ տարիներ ==
Էմիլ Լահուդը ծնվել է 1936 թվականի հունվարի 12-ին Լիբանանի Բաբդաթ քաղաքում, սակայն Լիբանանի Զինված ուժերը որպես նրա ծննդավայր նշում են Բեյրութը։ Նա գեներալ Ջամիլ Լահուդի կրտսեր որդին է։ Մայրը՝ Ադրինե Բաջակյանը, հայկական ծագում ունի, Սիրիայի հայաշատ Քեսաբ քաղաքից է։ Լահուդի ավագ եղբայրը՝ Նասրի Լահուդը, դատավոր էր՝ ռազմական դատախազ։ Պապը՝ Սալիմ Լահուդը, 1955-1957 թվականներին Լիբանանի արտաքին գործերի նախարարն էր։
Էմիլ Լահուդի մորական կողմի մեծ տատն ու պապը Թագուհի Քալեբջյանն ու Մինաս Սագերյանն էին, որոնք Օսմանյան կայսրության Ադապազար քաղաքից էին։ Այն տեղակայված է Սև ծովի ափին՝ Ստամբուլից 80 կմ հեռավորության վրա։ Մինասն ու Թագուհին Հայոց ցեղասպանության զոհ են դարձել Առաջին համաշխարհային պատերազմի ժամանակ։


== Կրթություն ==
Լահուդը տարրական կրթությունն ստացել է Բեյրութի Collège de La Sagesse քոլեջում, միջնակարգ կրթությունը՝ Մաթնի շրջանի Բրամանա ավագ դպրոցում։ 1956 թվականին ընդունվում է ռազմական ակադեմիա և սովորում մեկ տարի։ Այնուհետև սովորում է Միացյալ Թագավորության Դարթմութի ռազմածովային քոլեջում։ Վերադառնում է Լիբանանի ռազմական ակադեմիա և ավարտում որպես կրտսեր լեյտենանտ։ 1986 թվականին սովորում է Միացյալ Թագավորության Ռազմածովային ակադեմիայում։ Կապիտանի աստիճանով սովորում է Ռոդ Այլենդի Naval War College քոլեջում, որն ավարտում է 1973 թվականին։


== Զինվորական կյանք ==
1962 թվականի սեպտեմբերի 18-ին Լահուդը ստանում է կրտսեր լեյտենանտի կոչում, իսկ 1969 թվականի ապրիլի 1-ին՝ լեյտենանտի։ 1974 թվականի հունվարի 1-ին նրան տրվում է լեյտենանտ-երկրորդ կարգի կապիտանի կոչում, իսկ 1976 թվականի հունվարի 1-ին՝ երկրորդ կարգի կապիտանի։ Այնուհետև 1980 թվականի հունվարի 1-ից ծառայում է որպես Ռազմածովային նավատորմի կապիտան, իսկ 1985 թվականի հունվարի 1-ից՝ Ռազմածովային նավատորմի ադմիրալ։ 1989 թվականի նոյեմբերի 28-ին ստանում է գեներալի կոչում։
Երբ Մահուդի մորական կողմից զարմիկ գեներալ Ժան Նժեիմին նշանակեցին բանակի հրամանատար, Լահուդն օգտվեց այս նշանակումից և վերջինիս 1970 թվականին նշանակեցին բանակի 4-րդ դիվիզիայի տրանսպորտի ստորաբաժանման ղեկավար, թեև Լահուդը ծովային սպա էր։ Չնայած 1971 թվականին Նժեիմը զոհվեց ուղղաթիռի վթարից՝ Լահուդն աստիճանաբար աճ գրանցեց իր կարիերայում։ 1980 թվականին նշանակվեց բանակի աշխատակազմի ղեկավար։ 1983 թվականին Պաշտպանության բանակում զբաղեցրեց վարչական պաշտոն, որտեղ նրան էր վստահվել նախարարության պաշտոնյաների և Լիբանանի բանակի հրամանատարության միջև համակարգումը․ այս պաշտոնը 1984 թվականին զբաղեցրել էր գեներալ Միշել Աունը։ Լահուդը թույլ տվեց, որ Սիրիան վերահսկի Լիբանանի զինվորական ապարատը։


== Անձնական կյանք ==
Ամուսնացած է հայուհի Անդրեա Ամատունու հետ, ունի երեք զավակ։ Որդիներից Էմիլ Լահուդ-կրտսերը եղել է Լիբանանի լողի չեմպիոն։


== Ծանոթագրություններ ==


== Արտաքին հղումներ ==
Էմիլ Լահուդի մասին Լենտապեդիայում (ռուս.)
Էմիլ Լահուդի կենսագրությունը Լիբանանի նախագահի կայքում (ֆր.)
LE GENERAL-PRESIDENT EMILE LAHOUD: L’HOMME, LE MILITAIRE ET LE CHEF CHARISMATIQUE Archived 2013-06-13 at the Wayback Machine. (ֆր.)
Les commandants en chef de l’Armée — Emile Lahoud Archived 2010-09-19 at the Wayback Machine. (ֆր.)
Շթեթֆելդ (Ստորին Ֆրանկոնիա)

Շթեթֆելդ (գերմ.՝ Stettfeld), կոմունա Գերմանիայում, Բավարիա երկրամասի Հասբերգե շրջանում։
Ենթարկվում է Ստորին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 1204 մարդ։ Զբաղեցնում է՝ 11,16 կմ² տարածք։ Պաշտոնական կոդ 09 6 74 201։
Եգիպտացորենի կղզին

«Եգիպտացորենի կղզին» (վրաց.՝ სიმინდის კუნძული), Alamdary Film 2a Aghmashenebeli ընկերության նկարահանած վրացական ֆիլմ։ 2015 թվականին ներկայացվել է «Ոսկե ծիրան» միջազգային կինոփառատոնի «Ֆիլմեր առանց սահմանների» ծրագրում։
2015 թվականի հունվարի 15-ին ներկայացվել է «Օսկարի» 87-րդ մրցանակաբաշխությանը՝ «Օտար լեզվով լավագույն ֆիլմ» անվանակարգում։


== Սյուժե ==
Ինգուրի գետը բնական սահման է Վրաստանի և Աբխազիայի միջև։ Գարնանային հոսանքներից մեկը գետում ստեղծում է կղզյակ, որն ասես եգիպտացորեն աճեցնելու համար լինի։ Ծեր աբխազացի գյուղացին բնակվում է Ինգուրի գետի փոքր կղզու վրա։ Ծերունին տուն է կառուցում իր և թոռնիկի համար, հող է մշակում և եգիպտացորեն է ցանում։ Հետևելով թե ինչպես է մեծանում և ծաղկում իր թոռնիկը, ինչպես է հասնում եգիպտացորենը, ծերունին տեսնում է մոլորակի կյանքի փուլերը։


== Դերեր ==
Մարիան Բութուրիշվիլի
Իլյաս Սալման
Թամեր Լևենթ
Իրակլի Սամուշիա


== Մրցանակներ ==
Հանդիսատեսների մրցանակ, Քոթբուսի արևելաեվրոպական երիտասարդական կինոյի փառատոն, Գերմանիա, 2014
Լավագույն ֆիլմ, լավագույն երաժշտություն, Կինոքննադատների մրցանակ, Փառատոնի մեծ մրցանակ, «Ոսկե Անտիգոնե» մրցանակ, Մոնպելյեի միջերկրածովյան ՄԿՓ, Ֆրանսիա, 2014
Լավագույն ռեժիսոր, լավագույն դերասանուհի, Սան Մարինոյի ՄԿՓ, Իտալիա, 2014
Հանդիսատեսների մրցանակ, Միջազգային կինոքննադատների մրցանակ, Եվրոպական կինոյի աթենական համայնապատկեր, Հունաստան, 2014
Հանդիսատեսների մրցանակ, Ուսանողական ժյուրիի մրցանակ, Մասնագիտական ժյուրիի պատվավոր հիշատակում, Tofifest ՄԿՓ, Տորուն, Լեհաստան, 2014
Կինոքննադատների մրցանակ, Պատվավոր հիշատակում, Սաո Պաուլուի ՄԿՓ, Բրազիլիա, 2014
Ժյուրիի հատուկ հիշատակում, Film From The South ՄԿՓ, Օսլո, Նորվեգիա, 2014
Հանդիսատեսների մրցանակ, Արավայի ՄԿՓ, Իսրայել, 2014
Հանդիսատեսների մրցանակ, Cinessonne-ի ուսանողական մրցանակ, Եվրոպայի ՄԿՓ, 2014
Ժյուրիի հատուկ մրցանակ, «Արծաթե ջեդ» մրցանակ, Լուքսորի եգիպտական և եվրոպական կինոյի փառատոն, Եգիպտոս, 2014
Լավագույն լիամետրաժ խաղարկային ֆիլմ, Cinequest ԿՓ, ԱՄՆ, Սան Խոսե, 2014
Ժյուրիի հատուկ մրցանակ, Տետուանի միջերկրածովյան ՄԿՓ, Մարոկկո, 2015
Հանդիսատեսների մրցանակ, Ֆրիբուրի ՄԿՓ, Շվեյցարիա, 2015
Հանդիսատեսների մրցանակ, Տրիեստի ՄԿՓ, Իտալիա, 2015
«Կամրջելով սահմանները» մրցանակ, Փալմ Սփրինգսի ՄԿՓ, ԱՄՆ, 2015
Լավագույն դերասան, Թբիլիսիի ՄԿՓ, Վրաստան, 2015
Ժյուրիի հատուկ մրցանակ, Օուրենսեի ՄԿՓ, Իսպանիա, 2015
Լավագույն օպերատորական աշխատանք, Մինսկի «Լիստապադ» ՄԿՓ, Բելառուս, 2015
Մեծ մրցանակ, լավագույն օպերատորական աշխատանք, «Կինոշոկ» բաց ՄԿՓ, Անապա, Ռուսաստան, 2015
Մեծ մրցանակ, Էկումենիկ ժյուրիի մրցանակ, Կարլովի Վարիի ՄԿՓ, Չեխիա, 2015


== Ծանոթագրություններ ==


== Արտաքին հղումներ ==
Corn Island(անգլ.) ֆիլմը Internet Movie Database կայքում
Simindis Kundzuli(անգլ.) ֆիլմը Rotten Tomatoes կայքում
Simindis Kundzuli
Ֆրենդս արենա

«Ֆրենդս արենա» (շվեդ. «Friends Arena»), ֆուտբոլային մարզադաշտ Ստոքհոլմում, որը կառուցվել է Սոլնա քաղաքապետարանի մոտ (մոտ վեց կիլոմետր հեռու Ստոքհոլմի կենտրոնից)։ Մարզադաշտը ունի ինքնակառավարման տանիք, որը թույլ է տալիս կազմակերպել մշակութային և մարզական միջոցառումներ ձմեռային սեզոնի ընթացքում։
Նրա տարողությունը 50 000 հանդիսատեսներ են ֆուտբոլային խաղերի ժամանակ և մինչև 67 500 հանդիսատեսներ համերգների ժամանակ։
Բեթթի (երգչուհի)

Էլիզաբեթ Դանիելյան (մարտի 7, 2003(2003-03-07), Հայաստան), ավելի հայտնի է որպես Բեթթի, հայ պատանի երգչուհի։ Նա ներկայացրել է Հայաստանը 2014 թվականի նոյեմբերին Մալթայում անցկացված Մանկական Եվրատեսիլ երգի մրցույթին, որտեղ կատարել է իր «People of the Sun» (Արևի մարդիկ) երգը։


== Կարիերա ==


=== 2014-ներկա։ Մանկական Եվրատեսիլ երգի մրցույթ ===

2014 թվականի սեպտեմբերի 14-ին երգչուհին մասնակցելով Մանկական Եվրատեսիլ 2014 թվականի երգի մրցույթի Հայաստանի ազգային ընտրությանը, ժյուրիի և հեռուստադիտողի քվեարկության արդյունքում իր «People of the Sun» երգով ճանաչվում է հաղթող և ստանում է հնարավորություն ներկայացնելու Հայաստանը Մալթայի Մարսա քաղաքում անցկացված Մանկական Եվրատեսիլ 2014-ին։ Նա մրցույթում հանդես գալով 12-րդ համարի ներքո, քվեարկության արդյունքում հավաքում է 146 միավոր և զբաղեցնում է 3-րդ հորիզոնականը։ Նա ստանում է ամենամեծ թվով առավելագույն 12 միավորները՝ 6 անգամ։


== Ծանոթագրություններ ==
(1157) Արաբիա

(1157) Արաբիա (անգլ.՝ Arabia), աստերոիդ աստերոիդների հիմնական գոտում։ Հայտնաբերվել է 1929 թվականի օգոստոսի 31-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,18185 ա. մ., առավելագույնը մոտենում է 2,7243 ա. մ. հեռավորության վրա և հեռանում 3,6394 ա. մ.։ Արեգակի շուրջ մեկ ամբողջական պտույտ է կատարում 2073,09 երկրային օրվա ընթացքում, իր ուղեծրով շարժվելով միջինում 0,173654 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,55° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1157) Արաբիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բեստլա (արբանյակ)

Բեստլա, Սատուրնի անկանոն արբանյակն է, հայտնաբերվել է Դևիդ Ջուիտի կողմից 2004 թվականին։
Զվերև (գյուղ, Կիվերցիի շրջան)

Զվերև (ուկրաիներեն՝ Звірів), գյուղ Ուկրաինայի Վոլինի մարզի Կիվերցիի շրջանում։ Հիմնադրվել է 1570 թվականին։
2001 թվականի տվյալներով Զվերև գյուղում բնակվում էր 670 մարդ։ Բնակավայրը զբաղեցնում է 3464 կմ² տարածք։ Բնակչության խտությունը կազմում էր 193,42 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մեծ Կուխ

Մեծ Կուխ (վրաց.՝ დიდი კუხი), գյուղ Վրաստանում։ Գտնվում է Իմերեթի մարզի Խոնի շրջանում։


== Դիրք ==
Գյուղը գտնվում է ծովի մակարդակից 80 մետր բարձրության վրա։ Շրջկենտրոն Խոնից հեռու է 5 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1148 մարդ։


== Ծանոթագրություններ ==
(3735) Տրեբոն

(3735) Տրեբոն (անգլ.՝ Trebon), աստերոիդ աստերոիդների հիմնական գոտում։ Հայտնաբերվել է 1983 թվականի դեկտեմբերի 4-ին Զդենկա Վավրովայի կողմից Կլետում։
Միջին հեռավորությունը Արեգակից կազմում է 3,09826 ա. մ., առավելագույնը մոտենում է 2,6346 ա. մ. հեռավորության վրա և հեռանում 3,5619 ա. մ.։ Արեգակի շուրջ մեկ ամբողջական պտույտ է կատարում 1991,94 երկրային օրվա ընթացքում, իր ուղեծրով շարժվելով միջինում 0,180729 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,21° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3735) Տրեբոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խաբարովսկ

Խաբարովսկ (ռուս.՝ Хабаровск), քաղաք Ռուսաստանում, Խաբարովսկի երկրամասի կենտրոնը։ Տրանսպորտային խոշոր հանգույց է, նավահանգիստ Ամուրի ափին։ Բնակչությունը 593 894 մարդ է (2013)։


== Անվանում ==
Հիմնադրվել է 1858 թվականին որպես ռազմական պահակակետ և ի հիշատակ ռուս երկրագնաց Երոֆեյ Պավելի Խաբարովի, ով 1649 թվականին հասել է Ամուր գետին, անվանվել Խաբարովկա։ 1893 թվականին վերանվանվել է Խաբարովսկ։


== Պատկերասրահ ==

		
		
		
		
		
		


== Ծանոթագրություններ ==
Լում (Արդենների գավառ)

Լում (ֆր.՝ Lumes), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 1121 մարդ, բնակչության խտությունը` 182.57 մարդ/կմ²։ Բնակավայրը զբաղեցնում է 6.14 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ հյուսիս-արևելք, Շալոն ան Շամպայն քաղաքից 95 կմ հյուսիս, Շառլվիլ Մեզիեր քաղաքից 7 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 753 աշխատունակ (15-64 տարեկան) բնակիչ, որոնցից ակտիվ էին 544-ը, իսկ ոչ ակտիվները` 209։ Ակտիվության ցուցանիշը կազմում է 72,2 %։ 544 աշխատունակ մարդկանցից աշխատել է 502 անձ (262 տղամարդ և 240 կին)։ Գործազուրկ են եղել 42 անձ (19 տղամարդ և 23 կին)։ 209 անաշխատունակներից 62-ը եղել են աշակերտներ կամ ուսանողներ, 93-ը` թոշակառուներ, իսկ 54-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Միլյուկովո (գյուղ, Տրոիցկի վարչական օկրուգ)

Անվան այլ կիրառումների համար տե՛ս՝ ՄիլյուկովոՄիլյուկովո (ռուս.՝ Милюково), գյուղ Ռուսաստանի Մոսկվայի Տրոիցկի վարչական օկրուգի կազմում։
Բնակչությունը 2005 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հառկու (այլ կիրառումներ)

Հառկու, կարող է վերաբերել՝

Հառկու - գյուղական ավան Էստոնիայի Հարյումաա նահանգի Հառկու շրջանում
Հառկու - շրջան Էստոնիայի Հարյումաա նահանգում
Քվեմո Խևի

Քվեմո Խևի (վրաց.՝ ქვემო ხევი), գյուղ Վրաստանում։ Գտնվում է Իմերեթի մարզի Սաչխերեի շրջան‎‎ում։


== Դիրք ==
Գյուղը գտնվում է ծովի մակարդակից 560 մետր բարձրության վրա։ Շրջկենտրոն Սաչխերեից հեռու է 9 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 126 մարդ։


== Ծանոթագրություններ ==
Էսպերանտոյի հանրագիտարան

Էսպերանտոյի հանրագիտարան, հանրագիտարան էսպերանտոյի և էսպերանտո շարժման մասին, հրատարակվել է 1934 թվականին Բուդապեշտի «Literatura Mondo» («Գրական աշխարհ») հրատարակչությունում։ Հետագա մի քանի տասնամյակների ընթացքում գիրքը դարձել է էսպերանտոյի և էսպերանտո մշակույթի պատմության առավել  լիարժեք ամփոփիչ հրատարակություններից մեկը, որում ներկայացվել են նաև տարբեր երկրների էսպերանտիստների նշանակալի թվով կենսագրություններ։ Որպես էսպերանտոյի պատմության աղբյուր՝ հանրագիտարանը մինչ օրս էլ պահպանում է իր կարևոր նշանակությունը։
Չնայած այն բանին, որ «Էսպերանտոյի հանրագիտարան» անվանը հավակնել են ևս մի քանի հրատարակություններ, տվյալ անվանումը ֆիքսվել է հենց բուդապեշտյան հանրագիտարանին։


== Նախորդ հանրագիտարաններ ==


=== 1913 թվականի հանրագիտարան ===
1913 թվականին ռուս էսպերանտիստ Պյոտր Ստոյանը առաջարկել է ստեղծել Համաշխարհային քարտային հանրագիտարան (էսպերանտո՝ Universala Slipa Enciklopedio, USE), որն ըստ նրա գաղափարի կարելի էր հրատարակել ամեն թեմայի համար առանձին քարտերի վրա (հետագայում առանձին քարտերի հիման վրա ամբողջական հավաքածու ձևավորելով)։ Սակայն հրատարակվել են միայն առաջին հինգ քարտերը։


=== 1917 թվականի հանրագիտարան ===
1917 թվականին ռուս էսպերանտիստ Վլադիմիր Շմուլոն Սանկտ Պետերբուրգում հրատարակել է ««Արիադնայի թել» համաշխարհային այբբենական հասցեների գիրք», որի մասին նա գրել է, որ դա «առաջին փորձն է՝ [ստեղծելու] էսպերանտիզմի հանրագիտարան», դրա նախնական տարբերակը սակայն կազմված է եղել միայն քաղվածքներից։ Առաջին 88 էջերը հրատարակվել են Ռիգայում, հետագա էջերի լիարժեք հրատարակությանը խանգարել է պատերազմը։ Այդ հրատարակությունն ըստ էության նշանակալի ազդեցություն չի ունեցել։


== Ծանոթագրություններ ==


== Արտաքին հղումներ ==
(էսպ.) Энциклопедия Эсперанто (ссылка проверена 18 января 2011)
Մ.թ.ա. 681


== Դեպքեր ==
Ք.ա. 681 թ. Ասորեստանի Սենեքերիբ(Սինաքերիբ)արքայի որդիներ Սանասարը և Ադրամելիքը սպանում են իրենց հորը և փախչում Հայաստան։ Նրանց ապաստան է տալիս Սկայորդին՝ բնակեցնելով Ասորեստանի սահմանակցությամբ։


== Ծնունդներ ==


== Մահեր ==
Շահեն Դանիելյան

Շահեն Նիկոլայի Դանիելյան, (սեպտեմբերի 25, 1972(1972-09-25), Արցախ), հայ բժիշկ, Մոսկվայի Սկլիֆոսովսկու անվան շտապօգնության գիտահետազոտական ինստիտուտի կրծքային վիրաբուժության առաջատար գիտաշխատող, վիրաբույժ, բժշկական գիտությունների դոկտոր, Ռուսաստանի առողջապահության նախարարության կրծքային վիրաբուժության պրոֆիլային հանձնաժողովի անդամ, Ռուսաստանի կրծքային վիրաբույժների ասոցիացիայի, The Society of Thoracic Surgeons (STS), European Society of Thoracic Surgeons (ESTS), International Society for Diseases of the Esophagus (ISDE) և European Society for Diseases of the Esophagus (ESDE) գիտական միությունների անդամ։


== Կենսագրություն ==
Շահեն Դանիելյանը ծնվել է 1972 թվականի սեպտեմբերի 25-ին Արցախի Ասկերանի շրջանի Նախիջևանիկ գյուղում։
1995 թվականին ավարտել է Երևանի պետական բժշկական համալսարանը, ապա ուսումը շարունակել Մոսկվայի Սկլիֆոսովսկու անվան շտապօգնության գիտահետազոտական ինստիտուտի օրդինատուրայում։ 1998 թվականին ավարտել է օրդինատուրան և շարունակել աշխատել նույն ինստիտուտում։
2013 թվականին ստաժավորվել է Ժնևի համալսարանական կլինիկայում։
Երբ 3-րդ կուրսի ուսանող էր մասնակցել է Ղարաբաղյան առաջին պատերազմին՝ որպես ռազմաբժշկության ուսանող։ 6-րդ կուրսում նա արդեն բժշկական ծառայության մայոր էր։
44-օրյա պատերազմի ժամանակ ևս մի խումբ բժիշկների հետ, հիմնականում Մոսկվայից և ԱՄՆ-ից, մեկնել է Արցախ և օգնություն ցուցաբերել վիրավորներին՝ կատարելով բարդ վիրահատություններ։ Շուշիի Սուրբ Ղազանչեցոց եկեղեցու երկրորդ ռմբակոծության արդյունքում ծանր մարմնական վիրավորում ստացած ռուս լրագրող Յուրի Կոտենոկին  Ստեփանակերտում վիրահատել է Շահեն Դանիելյանը։
«Eternal Nation» բարեգործական հիմնադրամի խորհրդատու-փորձագետ է, ինչպես նաև տնօրենների խորհրդի անդամ, որը  պրոթեզավորման և հոգեբանական ծառայություններ է մատուցում  պատերազմից տուժած վիրավոր զինվորներին։
Դասավանդում է Սանկտ Պետերբուրգի Ի․ Պավլովի անվան առաջին պետական բժշկական համալսարանում։
Ամուսնացած է, ունի դուստր և որդի։


== Աշխատություններ ==
Շահեն Դանիելյանը ավելի քան 170 գիտական աշխատությունների հեղինակ է։ Ունի մենագրություններ, 58 հոդված՝ գիտական ամսագրերում, 3 ուղեցույց՝ բժիշկների համար, 4 գլուխ՝ բժշկական ձեռնարկներում և շտապ օգնության ազգային ուղեցույցում։


== Ծանոթագրություններ ==


== Արտաքին հղումներ ==
Հայ բժիշկը Արցախում կյանքեր է բուժում(ռուս.)
Հայկական միասնական տեղեկատվական կենտրոնի հարցազրույցը
Sputnik Արմենիային տված հարցազրույցը
Կոմսոմոլսկի (քաղաքատիպ ավան, Չաունսկի շրջան)

Անվան այլ կիրառումների համար տե՛ս՝ Կոմսոմոլսկի (այլ կիրառումներ)Կոմսոմոլսկիյ (ռուս.՝ Комсомольский), քաղաքատիպ ավան Ռուսաստանի Չուկոտկայի ինքնավար օկրուգի Չաունսկի շրջանի կազմում։
Բնակչությունը 2007 թվականին գրանցված տվյալներով կազմում էր 416 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)